Dar 14 a viz Ebrel 1865 ez eas Lincoln hag e wreg da welet ur pezh-choari anvet Our American Cousins er Fords Theatre, e Washington. Dont a reas John Wilkes Booth, un aktour a oa a-du gant ar Chengevread hag a-enep dieubidigezh ar sklaved, a-dreñv dezhañ ha tennañ ur boled en e benn. Mervel a reas Lincoln un nebeud eurvezhioù diwezhatoch. Kaset e voe e gorf en-dro da Illinois en un tren ispisial, ha miliadoù a dud a voe war an hent o sellet ouzh an tren-se. Beziet e voe Lincoln e Springfield. Eñ eo ar prezidant kentañ zo bet drouklazhet er Stadoù Unanet.